hu hu en hu hu hu en hu hu hu hu en hu hu hu en hu en hu de ja hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en hu hu hu hu hu de hu hu hu hu es hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu ru hu ja hu hu hu hu hu hu hu hu de en hu hu pt de en fr hu hu hu hu en hu hu hu hu de hu hu hu hu en hu hu hu hu hu hu hu en hu hu hu hu en
12 hónapon keresztül együtt megyünk végig a csodák útján úgy, hogy nem kell utaznod, nem kell távol lenned a családodtól. Minden nap akkor szánsz időt a leckékre és a tanulásra, mikor neked megfelel. Napi szinten tartjuk a kapcsolatot, segítelek és támogatlak az úton.  A leckék végzésével behívod a mindennapjaidba a Tanítást. A kommunikációnk egyszerű és gyors, bármikor felteheted a felmerülő kérdéseidet.
A kurzus  megmutatni kíván egy utat, amelyet követve rátalálhatsz saját Belső Tanítódra. Célja, a megbocsátáson keresztül a bűntudat és a félelem zavaró hatásának lebontása, melynek léte megakadályoz minket abban, hogy visszatérhessünk a Szeretethez. Az egy éves online kurzus azért jött létre, hogy elősegítse az egyéni tanulást. A könyvben előfordul néhány olyan kifejezés és mondat, aminek az értelmezése nem igazán könnyű. Ezért igen sok kérdést kapok, aminek nagyon örülök, mert azt látom, hogy a Tanítás egyre többeket érint meg. Legutóbb egy kedves lány a következőket írta:
“Bocsánat a sok kérdésért de ezek nélkül nem érteném meg drága Jézusom szavait. Így is szerintem ezekkel a pontos értelmezésekkel újból el kell kezdenem a könyv olvasását.”
Félre lehet értelmezni egyes részeket a könyvben, nem könnyű a nyelvezete, de ezen lehet segíteni. Haladjunk együtt, kérdezz folyamatosan, beszéljük át a nehezebb részeket!
A csodák tanítása arra biztat, hogy a valóban értékes dolgoknak szenteljük az életünket. A tanítások útján elindulni nem kis dolog. Csak kevesen vannak, akik elindulnak, és még kevesebben vannak, akik végig is csinálják és célba érnek. Szándékom, hogy segítsem a csodautasokat, és támogassam őket az út során. Ha nekivágsz, szorgalomra, komolyságra, elkötelezettségre és gyakorlásra lesz szükség, de az út végén a szabadság vár.
“Minden reggel úgy tűnik, hogy a napi leckét előző este írták, pont nekem.”
Ez valóban így van, sokszor alig tudtam elhinni. A csodák tanítása sokkal több, mint egy könyv, vagy napi leckék. Teljes körű lelki-spirituális átalakulás. Megváltoztatja a gondolkodásmódod, az életmódod, a tudatszinted, az egész életed. Ha elsajátítod a tanításokat, megszűnik benned a félelem, békében leszel a világgal, és önmagaddal is, a szeretet állapotában létezel, mert mindenben és mindenkiben azt látod majd. Magad mögött hagyod végre az illúziókat.
Miért csatlakozz az online- kurzushoz?
A kurzus segítségedre lesz, hogy könnyebben haladj végig az egy éves utazáson, és hogy valóban végig haladj! A csoportnak támogató szerepe van, kitartásra ösztönöz, inspirációt kaphatsz mások tapasztalataiból, együtt sokkal vidámabb és örömtelibb a felfedezés. Megismerkedhetsz hasonló gondolkodású, érdeklődésű emberekkel, akiktől támogatást, bátorítást kaphatsz. Része lehetsz egy olyan közösségnek, ahol minden felmerülő kérdésedet meg tudod beszélni másokkal. Napi szintű kapcsolattartás, azonnal megválaszolásra kerülnek a kérdéseid, nem kell heteket várnod.
A tanfolyamhoz egy e-mail címre lesz szükséged.
Ősszel indulunk, és egy teljes éven át végig kísérlek a leckéken, és a Törzsszöveg egy részén. Sajnos a Törzsszövegnek nem érünk a végére, azonban már önállóan sem fog gondot jelenti a befejezése. Természetesen a kurzus végeztével is örömmel válaszolok a kérdésekre.
Szeptember 20-án, amikorra kipihented magad és feltöltekeztél, elindulunk a csodák útján. Ahogy a nappalok rövidülnek, a természet csodás színekbe öltözik, megkezdődik egy olyan időszak, ami kiváló a visszahúzódásra, az elmélyülésre, és a befelé figyelésre.
A beszélgetésekhez, magyarázatokhoz a Classroom-ot fogjuk használni. Ez egy mindenki számára könnyedén kezelhető felület. Itt teheted fel a kérdéseidet, itt fogod megkapni a feladatokat, magyarázatokat, segítő videókat, dokumentumokat és a meditációkat is. Előfordulhat, hogy reggel nincs időd elolvasni a leckét, akkor meg tudod hallgatni. A leckék hanganyagához is kapsz hozzáférést. Nemcsak a Munkafüzettel foglalkozunk, hanem a Törzsszöveggel is, ebből heti egy fejezetet veszünk. Minden hónap utolsó vasárnapján tartunk egy kis összefoglalót, amit videó konferenciában oldunk meg, hogy lehetőségünk legyen valóban beszélgetni is.
Semmi gond, ha lemaradsz a leckékkel, mert azzal dolgozol, amit megcsináltál abban a hónapban. A csoport idővel biztosan nem egyszerre halad majd, hisz előfordul, hogy valaki lemarad. A leckéket vissza tudod nézni, és a hozzá tartozó kérdéseket, kommenteket is látod. (A csoport a kurzus befejezése után  hozzáférhető marad. Ez csak abban az esetben változhat, ha a Google eltörli a Classroomot 🙂 )
Az elmúlt évek során azt tapasztaltuk, hogy a könyvben előfordulnak fordítási pontatlanságok. Ebben az online csoportban a javított változatot kapod meg. Így bizonyos részek sokkal érthetőbbé válnak.
Időnként feladatot kapsz, hogy bele keljen merülnöd néhány részletbe bizonyos szempontok alapján. (Persze, semmi nem kötelező.)
Minden összefoglaló napon küldök neked egy kapcsolódó vezetett meditációt.
Időnként magyarázó videót kapsz, ahol válaszolok a bonyolultabb kérdésekre, és elmagyarázok bizonyos fogalmakat. Havonta egyszer pedig a Google Meet alkalmazással tudunk egymássál beszélgetni, ahol bármit kérdezhetsz, és ajánlok könyveket is.
Az út során folyamatosan feladatokat és kérdéseket kapsz,
hanganyag formában is elérhetőek a napi leckék,
átbeszéljük, milyen kihívásokkal találkoztál, milyen örömöket éltél meg,
megemeljük a rezgésszintünket – pozitív energiával töltődünk fel,
különleges módon vesszük át a leckéket, a törzsszöveget, és a fogalmakat.
✔ az elméd elég nyitott arra, hogy megkérdőjelezd, amit feltételezel, amiben hiszel;
✔ ha belső békére vágysz;
✔ spirituális útkereső vagy;
✔ célul tűzted ki tudatszinted emelését;
✔ a szeretetet választod, és nyitott szívvel akarsz élni;
✔ ha a szabadságot jobban akarod, mint a rabságot;
✔ ha jobban vonz a gyógyulás, mint a fájdalom;
✔ szívesen vagy egy jókedvű, vidám közösség tagja;
✔ szeretnéd kihasználni egy tanulócsoport energiáját a feltöltődéshez, a fejlődéshez, és a kitartáshoz;
✔ szeretnél válaszokat kapni a kérdéseidre;
✔ ha még nem ismered A csodák tanítását, de érdekel,
✔ ha eddig egyedül olvastad a könyvet, és most szeretnél egy vidám csoport segítségével haladni.
Az egy éves kurzus hatására:
✔ tudni fogod, hogy az életben mi valódi, és mi az, ami csupán az elme programja és hitrendszere;
✔ képes leszel elengedni a hiedelmeidet, a negatív gondolataidat és érzelmeidet;
✔ rendeződnek a kapcsolataid;
✔ rájössz, hogy már nincs szükséged arra, hogy igazad legyen;
✔ kiegyensúlyozottá válik az életed;
✔ a körülötted történő események nem billentenek ki a belső békéből;
✔ többet mosolyogsz és nevetsz, egyre könnyebb és boldogabb leszel;
✔ tisztábban látod, hogy mi a feladatod a világban, a kurzus elhozza neked a szabadság élményét;
✔ képes leszel szeretet adni és elfogadni;
✔ belső erőre teszel szert, érezni fogod, amint a súlyok lekerülnek rólad;
✔ magabiztosabbá válsz, minden amit csinálsz egyre élvezetesebbé válik; a dolgok egyre jobbra fordulnak;
✔ felfedezed, hogy mélyen benned, egy magától működő tanító él, és képes leszel meghallani a belső hangodat. Rátalálsz valódi Énedre.
Meg kell-e várnom, a szeptemberi indulást a leckék elkezdésével?
Ugyan szeptember 20-án az első leckével kezdünk, és a magyarázatokat is az elején kezdem, de te a kérdéseknél azzal dolgozol, ahol tartasz. Nyugodtan vágj bele akár ma, de ha épp a 200. leckénél tartasz, akkor is érdemes elkezdened az online kurzust! Mindegy, hol jársz a munkafüzetben, ha elindulsz velünk, garantáltan új élményekben, és felismerésekben lesz részed!
Milyen további előnyökkel jár még a kurzus?
Egy könnyed, kényelmes, játékos tanulást tesz lehetővé, mely számodra rendkívül rugalmas.
A teljes tananyagot és a videókhoz való hozzáférést megkapod, így az egy év után is bármikor vissza tudod nézni őket. Elérhetőek maradnak a hanganyagok is.
A kérdezési lehetőség bármikor adott számodra, és mások kérdéseiből is sokat fogunk tanulni.
Különböző meditációkat tudsz majd letölteni.
Mennyibe kerül a részvétel?
Az egy éves online kurzus részvételi díja:
70.000,- Ft egyösszegű fizetés esetén.
A párkapcsolatunkban is egy őszinte, szeretet alapú, megszentelt kapcsolatra törekszünk, így fontos, hogy együtt változzunk életünk párjával. Ezért ha a pároddal ketten jelentkeztek a kurzusra, ő fél áron, vagyis 35.000 Ft-ért vehet részt a kurzuson.
Ha a részvételi díjat szeretnéd inkább 2, vagy 4 részletben rendezni, erre is van mód. A számodra legkedvezőbb fizetési módot a jelentkezést követően válasz e-mailben fogjuk megbeszélni.
A kurzus ára egyösszegű fizetés esetén a legkedvezőbb.
(Fél éves fizetés esetén: 43.700 Ft, negyedéves fizetés esetén: 25.000 Ft)
A gyakorlatok végzése közben megtapasztalod a napsütést és a felhőket, a felragyogó világosságot és a zavar mocsarát, a szárnyalás extázisát, de lehetséges, hogy rád tör a lehangoltság sötétje is. “A út során időről – időre felütheti fejét a kétség.” (F/Z. 1. 1:2) Meglehet, hogy megjelenik a belső ellenállásod, és egyre rafináltabb ötletekkel áll elő, hogy miért ne végezd el a napi leckéket. Ilyenkor úgy érzed beteg vagy, fáradt vagy, erre most nincs időd, vagy inkább a családdal kirándulnál és hosszasan lehetne sorolni a kifogásokat. Az egod egyáltalán nem akarja azt a változást, amit a leckék végzése okoz. Ezért ha motivációt és biztonságot jelent számodra, egy összegben fizesd ki a teljes év anyagát, így ráadásul jókora kedvezményben is részesülsz.
(Ha már elvégezted nálam az egy éves kurzust, akkor 25.000 Ft-ért vehetsz részt a tanfolyamon.)
Mi történik, ha pl. 3 hónap után nem fizeted be a következő részletet?
Akkor számodra véget ér a kurzus, kiesel a csoportból és nem kapod tovább a tananyagot.
Később is be lehet kapcsolódni?
Szeptember 20-a után már nem tudsz csatlakozni, legközelebb egy év múlva lesz erre lehetőség.
Mire lesz szükséged a kurzus elvégzéséhez?
1.) E-mail címre és internetre.
2.) Naplóra vagy egy füzetre, amibe a gondolataidat, a kérdésekre adott válaszaidat le tudod jegyezni. Érdemes leírnod minden számodra fontos információt, történést, ami a későbbiekben segíti az életed.
Igen, szeretnék részt venni! Mit tegyek?
Kattints a jelentkezem gombra!
Jelentkezési határidő szeptember 10 éjfél! Szeptember 18-án tartunk egy Csodanapot, ahol személyesen találkozunk, megismerjük egymást, ráhangolódunk az előttünk álló egy évre, játékos feladatokat oldunk meg, és sokat nevetünk. Ez egy vasárnapi, 10-15 óráig tartó találkozó. Nem kötelező, de ha módodban áll részt venni, és kedved is van hozzá, szeretettel várlak! A helyszín Érd. Ez a nap adomány alapú, nincs részvételi díj, azonban adományt köszönettel elfogadok.
Minden jó, ha jó a vége!
Egy évig “együtt töltjük” a mindennapjainkat virtuálisan. Úgy érezzük, már ismerjük egymást. Kialakul egy bizalom, barátságok szövődnek. De a Csodalelkek nagy részével személyesen nem találkozom. Pedig nagyon jó lenne. Ezért a kurzus egy Csodatáborral zárul. Méltóképpen fejezzük be a 12 hónapos utazást, adunk neki egy csodás lezárást, annak ellenére, hogy ez a kurzus nem a vég, hanem pont, hogy a kezdet!
A tábor általában szeptember végén – október elején kerül megrendezésre, csütörtök délutántól vasárnap délutánig. Eddig a csodás Bakonybél adott otthont az eseménynek. A tábor ára szállással, étkezéssel, programmal együtt 60.000 Ft/fő volt tavaly, de ez változhat!
Ez a program nem kötelező, a kurzus vége felé elég eldöntened, hogy szeretnél-e részt venni rajta.
Ha szeretnél részt venni az éves kurzuson, de anyagi helyzeted nem teszi lehetővé, hogy kifizesd a részvétel árát, írj nekem!
Pár mondatban foglald össze jelenlegi helyzetedet, és írd meg miért szeretnél részt venni a programon? Valamint, hogy mekkora összeggel tudnál hozzájárulni?
+ Google Naptár+ iCal Exportálás
Oszd meg ezt a cikket, ha tetszik!
Sárai Kati 2017.10.25. - 11:12- Válasz
2016-ban kezdtem el a Csodakurzust először, akkor az életem több pontján is támogatásra volt szükségem. Belemerülve a leckék elvégzésébe és a törzsszöveg olvasásába, valamint a találkozókon való részvétel megerősítette bennem a hitet, hogy jó utat választottam. Ahogy a vége felé közeledett a kurzus már a további folytatáson gondolkoztam. Szinte teljesen nyilvánvaló volt számomra, hogy a 2017-es szeptemberi Csodakurzusra megváltom az újrakezdő menetjegyemet, hiszen ez egy csodálatos utazás. Örömmel konstatáltam, hogy az új csoportban a régi csodautas társaim is feltűntek a számomra oly kedves és szimpatikus „kezdő” társaim mellett. A leckék mellett, minden nap felütöttem valahol a Törzsszöveget. Mondanom sem kell, hogy a csodák mindig megmutatkoztak, nagyon sokszor éppen az adott napi problémámra találtam választ, vagy kaptam megerősítést az éppen aktuális kérdéseimre. Csodautas társaim a szemem láttára nyíltak meg, öröm volt számomra, hogy segítő jobbot tudtam nyújtani kezdő lépéseiknél és meghatódtam, amikor a csodák hatására a csillogást és felismerést megláttam szemükben. Köszönöm Nektek, Kriszti, Marcsi, Ivett, Ibi, Jenő, Ari, Móni, Ildi és a többiek, hogy veletek tarthattam ezen a csodás úton. Hálás vagyok Neked Anikó, hogy megismerhettelek és lelkiismeretes, elkötelezett munkáddal, hiteddel támogatod fejlődésemet. És ha valaki azt gondolja, hogy mit lehet újat tanulni, a másodszori kurzuson, annak csak azt tudom mondani, hogy az életem része lett A csodák tanítása. Határtalan az a tudás, amit számomra nyújt. Remélem még sokáig lesz folytatása!
Köszönöm továbbá a sok csodás programot, ahol együtt töltődhetünk és gyógyulhatunk.
Kata, Érd 2018.10.09. - 08:27- Válasz
Az életem elmúlt 10 évében már sokszor nekiindultam a spirituális útnak, sok beszélgetésen, sok ilyen témájú könyv elolvasásán voltam túl, de az a mindent elsöprő „AHA” élmény hiányzott még, sose értem fel a hegy csúcsára. Majd 2015 februárjában daganatos betegséget diagnosztizáltak nálam. Futottam fűhöz-fához, az ismeretségi körömben lévő összes létező, valamilyen módon az alternatív gyógyítással foglalkozó ismerősömhöz eljutottam, miközben haladtam az „orvosi gyógyítás útján” is (kemoterápia, műtét, újabb kemoterápia, sugárkezelés). Elvégeztem az agykontroll tanfolyamot, jártam szellemsebésznél, kaptam energetikai kezelést, majd én is beiratkoztam a szellemsebész tanfolyamra. Ekkor találkoztam Anikóval, amikor egy beszélgetés kapcsán meséltem neki a betegségről, elmondtam, hogy hányféle dologgal kerültem már kapcsolatba és megkérdeztem, hogy Ő milyen alternatív gyógymódot tud nekem ajánlani. A válasza csak ennyi volt „A csodák tanítása”. Kikerekedett szemekkel néztem rá, mert ugyan már több éve foglalkoztatott a „másként” gondolkodás, de A csodák tanításáról még nem hallottam. Gondoltam magamban: Kati mi bajod lehet, ha ezt a dolgot is mélyebbről megismered? Alig vártam, hogy 2016.szeptemberében elinduljon az egyéves kurzus.
Már az első alkalommal megállapítottam, hogy kemény fába vágtam a fejszémet. Ezzel így voltak csodautas társaim is. A könyv szövegezése nehéznek tűnt, mondanivalója mélyreható, többszöri olvasás után sem volt mindig értelmezhető, de nem adtam fel. Napról napra végeztem a gyakorlatokat, haladtam előre, hol kacagva, telve örömmel és felismeréssel, hogy ez mennyire egyszerű, hol a sarokba vágva a könyvet, hogy ennek nincs értelme. Szerencsére a csoportban mindent meg tudtunk beszélni, válaszokat kaptam a kérdéseimre, és a helyükre kerültek a dolgok. Anikó különféle gyakorlatokkal, játékokkal, beszélgetésekkel könnyített a megértésen.
A legfontosabb, hogy azóta minden eredményem negatív!!! Mi az, ha nem változás, hogy a betegségre nem mint egy halálos dologra gondolok, hiszen Isten tökéletesnek, korlátlannak teremtett minket. Már nem a félelemé a főszerep, hanem a szereteté és a megbocsátásé. Aggodalmaimat félretettem, embertársaimra testvérként, egyként próbálok tekinteni, az ítélkezés már nem mindennapos életemben. A környezetemben is észrevehető változások történtek, az én racionális férjemnek vannak olyan megnyilvánulásai, olyan gondolatai, amiket szerintem a Csodák tanítása eszméinek és az én megváltozásomnak köszönhetek.
A gyakorlatok elvégzése folyamatos megerősítést adott, hogy jó helyen vagyok, jó irányba haladok. A tanítás eszmeiségét magaménak tudom. A csoport energiája és támogatása olyan életre szóló élményt adott, ami végigkísér utamon. Hálás vagyok, hogy Anikón keresztül rátaláltam A Csodák tanítására, és sok-sok csodautast ismerhettem meg. Ez több, mint barátság, ez egy eszmeiség, amiben mindnyájan megmártóztunk és élvezzük a körülölelő védőburkát. Köszönöm Anikó!!!
A végeredmény még várat magára, a megvilágosodáshoz, a hazatéréshez még sokat kell tennem. De a cél megvan, az utat és a módot ismerem, már csak rajtam áll minden, Isten mindig velem van, Ő mindig azt szeretné, hogy Szent Fia boldog legyen, miért is állnék ellen neki?
Éles Krisztina 2018.12.12. - 11:36- Válasz
Számomra sokat segített a feladatok napi szintű végzése és az a tudat, hogy nem vagyok egyedül, a többi csodautas társam is csinálja velem együtt. Mindig nagyon vártam a találkozásokat a pozitív energiák, a fantasztikus társak és a csodák tanítását segítő feladatok miatt. Jó volt letenni a szürke hétköznapi problémákat és egy kicsit csak magammal és a belső valómmal foglalkozni. Jó egy olyan közösség részének lenni akik elfogadók, ahol nincsenek „buta” kérdések, ahol „önmagam” lehetek. Persze itt az „önmagam” más értelmet nyert. Számomra az összefüggés egyértelműen az, hogy a gyakorlatokat és a törzsszöveg megértését segítik a találkozók és ezáltal lehetővé válik a gyorsabb változás elérése.
Rédei Nóra 2019.02.26. - 07:39- Válasz
Hamar elment a kedvem a könyvtől, mikor elkezdtem olvasni. Teljesen értelmezhetetlennek tűnt számomra. Viszont olyan sok jót hallottam azoktól, akik elvégezték a kurzust, hogy a kíváncsiság hajtott tovább. Így beiratkoztam az egy éves tanfolyamra. Életem legjobb döntése volt! Soha semmi nem adott még nekem ennyi felismerést, ennyi bölcsességet, mint ez a tanítás. A csoportban minden érthetővé vált. Sajnos hasonlóképp a Bibliához, ebben a könyvben is sok olyan rész van, ami félreértelmezhető. Azóta sok emberrel találkoztam, akik véletlenszerűen kiragadnak belőle részeket, félreértelmezik, aztán riogatnak vele másokat. Nem véletlenül tart 365 napig a leckék sorozata. Így utólag azt mondom, hogy a tanítás tökéletesen egyszerű, de sajnos az elménk úgy túl komplikálja, hogy néha azt sem tudjuk merre vagyunk arccal előre. Hálás vagyok a Szentléleknek, hogy elém hozta A csodák tanítását, és magamnak is, hogy nyitott voltam, és meghallottam a hívást. Azóta is olvasom a könyvet, és ennek már öt éve. A béke, az öröm, a boldogság és a szeretet állandó társaim lettek, és sosem hagynak el.
Major Ivett 2019.04.15. - 20:43- Válasz
Évekkel ezelőtt elindultam az önismeret útján, amelyen nyitottság és az elfogadás a két legfontosabb tulajdonság, mely előre visz. A Csodakurzus megkezdése előtt úgy éreztem, hogy nyitott és elfogadó vagyok, de rá kellett jönnöm, hogy az elfogadással van még dolgom. A kurzuson való részvétel, és a gyakorlatok következetessége, valamint a magyarázatok a törzsszöveggel kapcsolatban sokkal érthetőbbé tették számomra a Csodák tanítása című könyvet. Úgy gondolom a könyv, akkor kezd el vonzani téged, akkor talál meg a kurzusról szóló üzenet, amikor kész vagy az életedben a változásra, amit a kurzus elvégzésével meg is tudsz tapasztalni. Ajánlom mindenkinek, aki hozzám hasonlóan úgy érzi, hogy már eljutott valahová, de egy másik megközelítésből is tanulna, más szemszögből is szeretné megnézni, hogyan alakul az élete, és megtalálni az ún. „miért”-ekre a választ magában. Hálásan köszönöm Anikónak, aki tájékozottságával minden kérdésünkre megadta a választ, illetve válaszaival gondolkodásra serkentett minket, és kreativitásával, lelkesedésével emelte a találkozások színvonalát. Emellett hálás vagyok a kurzuson résztvevő társaimnak, akik őszintén átadták tapasztalataikat, és akik tanítottak engem minden alkalommal, azáltal, hogy tükröt mutattak az én életemről is.
Hagyj üzenetet Kilépés a válaszból
Jegyezze meg a nevet, emailt és webcímet ha legközelebb hozzászólok.
csodakurzus, kezdő szint, online, tanfolyam
Békés, nyugodt, szeretettel teli, sugárzó életre vágysz?
Iratkozz fel hírlevelemre, és elküldöm neked A SUGÁRZÓ ÉLET 10 RÍTUSÁT, mely messze elvezet a béke és szeretet ösvényén.
Elfogadom az Adatvédelmi szabályzatot
© Copyright 2015 - weboldalfejleszto.com
A weboldalon a minőségi felhasználói élmény érdekében sütiket használunk.
Ismerje meg tájékoztatónkat arról, hogy milyen sütiket használunk, vagy a beállítások résznél ki lehet kapcsolni a használatukat.
Close GDPR Cookie Settings
Ez a weboldal sütiket használ, hogy a lehető legjobb felhasználói élményt nyújtsa Önnek. A cookie-kat az Ön böngészője tárolja, és olyan funkciókat hajt végre, mint például a webhelyünkre való visszatérés felismerése, amely segít nekünk megérteni, hogy az oldal mely részét találja hasznosnak és használja szívesen.
A feltétlenül szükséges sütiket mindig engedélyezni kell, hogy elmenthessük a cookie beállításait.
Enable or Disable Cookies
Amennyiben ez a süti nem kerül engedélyezésre, akkor nem tudjuk elmenteni a kiválasztott beállításokat, ami azt eredményezi, hogy minden egyes látogatás alkalmával ismételten el kell végezni a sütik engedélyezésének műveletét.
Részletesebb információkat az Adatvédelmi tájékoztatónkban olvashat.
Összes engedélyezése Változtatások mentése